CELEX: 32020R0653
Language: mt
Date: 2020-05-14 00:00:00
Title: Regolament ta’ Implimentazzjoni tal-Kummissjoni (UE) 2020/653 tal-14 ta’ Mejju 2020 li jikkoreġi r-Regolamenti ta’ Implimentazzjoni (UE) Nru 540/2011 u (UE) 2019/706 fir-rigward tan-numru CAS tas-sustanza attiva karvon (Test b’rilevanza għaż-ŻEE)

15.5.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 152/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/653
         tal-14 ta’ Mejju 2020
         li jikkoreġi r-Regolamenti ta’ Implimentazzjoni (UE) Nru 540/2011 u (UE) 2019/706 fir-rigward tan-numru CAS tas-sustanza attiva karvon
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 20(1) tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2019/706 (2) ġedded l-approvazzjoni tas-sustanza attiva karvon u inkludiha fl-Anness tar-Regolament ta’ Implimentazzjoni tal-Kummissjoni (UE) Nru 540/2011 (3).
                  
               
                     (2)
                  
                  
                     Wara li daħal fis-seħħ ir-Regolament ta’ Implimentazzjoni (UE) 2019/706, ġie nnutat żball li jikkonċerna n-numru CAS (Chemical Abstracts Number of the American Chemical Society) użat għas-sustanza attiva karvon fl-Annessi tar-Regolament ta’ Implimentazzjoni (UE) 2019/706.
                  
               
                     (3)
                  
                  
                     In-numru CAS huwa identifikatur uniku tas-sustanza kimika, li jintuża wkoll għal sustanza attiva li tinsab fi prodotti għall-protezzjoni tal-pjanti; jintuża bħala referenza għall-iskop tal-attivitajiet kummerċjali u regolatorji għas-sustanzi kimiċi globalment u mhuwiex limitat għas-sustanzi li hemm preżenti fil-pestiċidi. Fil-kolonna bl-isem komuni u n-numri ta’ identifikazzjoni bi żball hemm “il-karvon 244-16-8”. Din l-ispeċifikazzjoni jenħtieġ li tinbidel bi “il-karvon 2244-16-8”.
                  
               
                     (4)
                  
                  
                     Is-sustanza attiva Karvon għandha diversi numri CAS. Madankollu, numru wieħed biss ingħata l-approvazzjoni bħala prodott għall-protezzjoni tal-pjanti. Kif imsemmi fl-atti ta’ implimentazzjoni tal-Unjoni li jawtorizzaw sustanzi attivi, in-numri CAS jiġu assenjati f’bażijiet ta’ data internazzjonali u r-referenzi jintużaw għall-finijiet ta’ awtorizzazzjoni sussegwenti ta’ prodotti għall-protezzjoni tal-pjanti fl-Istati Membri u ’l barra mill-Unjoni. In-numru CAS 244-16-8 ma jikkorrispondi għal ebda sustanza kimika rreġistrata eżistenti; is-sustanza attiva għalhekk ma tistax tiġi identifikata sew għall-iskop tal-approvazzjoni tal-prodotti għall-protezzjoni tal-pjanti. Għalhekk, peress li tista’ tinħoloq konfużjoni dwar l-identità tas-sustanza fil-ġestjoni u l-kummerċ tas-sustanzi kimiċi, tinħtieġ korrezzjoni tan-numru CAS imsemmi fl-Annessi tar-Regolament ta’ Implimentazzjoni (UE) 2019/706 u, konsegwentement, fir-Regolament ta’ Implimentazzjoni (UE) Nru 540/2011.
                  
               
                     (5)
                  
                  
                     Għal raġunijiet ta’ ċarezza, huwa xieraq li l-Anness I tar-Regolament ta’ Implimentazzjoni (UE) 2019/706 u l-entrata 135 rilevanti fl-Anness tar-Regolament ta’ Implimentazzjoni (UE) Nru 540/2011 jiġu sostitwiti.
                  
               
                     (6)
                  
                  
                     Fl-interess taċ-ċarezza u ċ-ċertezza legali għall-operaturi ekonomiċi u l-awtoritajiet tal-infurzar, dan ir-Regolament jenħtieġ li jidħol fis-seħħ b’urġenza.
                  
               
                     (7)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Korrezzjoni fir-Regolament ta’ Implimentazzjoni (UE) 2019/706
            L-Anness I tar-Regolament ta’ Implimentazzjoni (UE) 2019/706 huwa kkoreġut skont l-Anness I ta’ dan ir-Regolament.
         
         
            Artikolu 2
            Korrezzjoni tar-Regolament ta’ Implimentazzjoni (UE) Nru 540/2011
            L-Anness għar-Regolament ta’ Implimentazzjoni (UE) Nru 540/2011 huwa kkoreġut skont l-Anness II għal dan ir-Regolament.
         
         
            Artikolu 3
            Id-dħul fis-seħħ
            Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta’ Mejju 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 309, 24.11.2009, p. 1.
         
            (2)  Ir-Regolament ta’ Implimentazzjoni tal-Kummissjoni (UE) 2019/706 tas-7 ta’ Mejju 2019 li jġedded l-approvazzjoni tas-sustanza attiva karvon skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti, u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011 (ĠU L 120, 8.5.2019, p. 11).
         
            (3)  Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (ĠU L 153, 11.6.2011, p. 1).
      
      
         
            ANNESS I
            L-Anness I tar-Regolament ta’ Implimentazzjoni (UE) 2019/706 huwa sostitwit b’dan li ġej:
            
               
                           “Isem Komuni, Numri tal-Identifikazzjoni
                        
                        
                           Isem tal-IUPAC
                        
                        
                           Purità  (1)
                           
                        
                        
                           Data tal-approvazzjoni
                        
                        
                           Skadenza tal-approvazzjoni
                        
                        
                           Dispożizzjonijiet speċifiċi
                        
                     
                           karvon
                           2244-16-8 (d-karvon = S-karvon = (+)-karvon)
                           Karvon: 602
                           d-karvon: mhux allokat
                        
                        
                           (S)-5-isopropenil-2-metilċikloeż-2-en-1-on
                           jew
                           (S)-p-menta-6,8-dien-2-on
                        
                        
                           923 g/kg d-karvon
                        
                        
                           fl-1 ta’ Awwissu 2019.
                        
                        
                           fil-31 ta’ Lulju 2034.
                        
                        
                           Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport tat-tiġdid dwar il-karvon, u b’mod partikolari l-Appendiċijiet I u II tiegħu.
                           F’din il-valutazzjoni ġenerali l-Istati Membri għandhom jagħtu attenzjoni partikolari:
                           
                                       —
                                    
                                    
                                       lill-protezzjoni tal-operaturi, filwaqt li jiġi żgurat li l-kundizzjonijiet tal-użu jinkludu l-applikazzjoni ta’ tagħmir ta’ protezzjoni personali xieraq.
                                    
                                 Fejn xieraq, il-kundizzjonijiet tal-użu għandhom jinkludu miżuri ta’ mitigazzjoni tar-riskji. B’mod partikolari, jenħtieġ li jiġi kkunsidrat il-perjodu taż-żmien meħtieġ qabel id-dħul fil-kmamar tal-ħżin wara l-applikazzjoni tal-prodotti għall-protezzjoni tal-pjanti li jkun fihom il-karvon.
                           L-applikant għandu jippreżenta informazzjoni konfermatorja lill-Kummissjoni, lill-Istati Membri u lill-Awtorità fir-rigward ta’ dan li ġej:
                           
                                       —
                                    
                                    
                                       l-effett tal-proċessi ta’ trattament tal-ilma fuq in-natura tar-residwi preżenti fl-ilma tal-wiċċ u ta’ taħt l-art, meta l-ilma tal-wiċċ jiġi estratt għal ilma tajjeb għax-xorb.
                                    
                                 L-applikant għandu jippreżenta dik l-informazzjoni fi żmien sentejn mid-data tal-pubblikazzjoni mill-Kummissjoni, ta’ dokument ta’ gwida dwar l-evalwazzjoni tal-effett tal-proċessi tat-trattament tal-ilma fuq in-natura tar-residwi preżenti fl-ilma tal-wiċċ u ta’ taħt l-art.
                        
                     
            
               (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport tat-tiġdid.”
         
      
      
         
            ANNESS II
            Fil-Parti B tal-Anness tar-Regolament ta’ Implimentazzjoni (UE) Nru 540/2011, l-entrata 135 dwar il-karvon tinbidel b’dan li ġej:
            
               
                           Nru.
                        
                        
                           Isem Komuni, Numri ta’ Identifikazzjoni
                        
                        
                           Isem IUPAC
                        
                        
                           Purità  (1)
                           
                        
                        
                           Data tal-approvazzjoni
                        
                        
                           Skadenza tal-approvazzjoni
                        
                        
                           Dispożizzjonijiet speċifiċi
                        
                     
                           “135
                        
                        
                           karvon
                           2244-16-8 (d-karvon = S-karvon = (+)-karvon)
                           Karvon: 602
                           d-karvon: mhux allokat
                        
                        
                           (S)-5-isopropenil-2-metilċikloeż-2-en-1-on
                           jew
                           (S)-p-menta-6,8-dien-2-on
                        
                        
                           923 g/kg d-karvon
                        
                        
                           fl-1 ta’ Awwissu 2019.
                        
                        
                           fil-31 ta’ Lulju 2034.
                        
                        
                           Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport tat-tiġdid dwar il-karvon, u b’mod partikolari l-Appendiċijiet I u II tiegħu.
                           F’din il-valutazzjoni ġenerali l-Istati Membri għandhom jagħtu attenzjoni partikolari:
                           
                                       —
                                    
                                    
                                       lill-protezzjoni tal-operaturi, filwaqt li jiġi żgurat li l-kundizzjonijiet tal-użu jinkludu l-applikazzjoni ta’ tagħmir ta’ protezzjoni personali xieraq.
                                    
                                 Fejn xieraq, il-kundizzjonijiet tal-użu għandhom jinkludu miżuri ta’ mitigazzjoni tar-riskji. B’mod partikolari, jenħtieġ li jiġi kkunsidrat il-perjodu taż-żmien meħtieġ qabel id-dħul fil-kmamar tal-ħżin wara l-applikazzjoni tal-prodotti għall-protezzjoni tal-pjanti li jkun fihom il-karvon.
                           L-applikant għandu jippreżenta informazzjoni konfermatorja lill-Kummissjoni, lill-Istati Membri u lill-Awtorità fir-rigward ta’ dan li ġej:
                           
                                       —
                                    
                                    
                                       l-effett tal-proċessi ta’ trattament tal-ilma fuq in-natura tar-residwi preżenti fl-ilma tal-wiċċ u ta’ taħt l-art, meta l-ilma tal-wiċċ jiġi estratt għal ilma tajjeb għax-xorb.
                                    
                                 L-applikant għandu jippreżenta dik l-informazzjoni fi żmien sentejn mid-data tal-pubblikazzjoni mill-Kummissjoni, ta’ dokument ta’ gwida dwar l-evalwazzjoni tal-effett tal-proċessi tat-trattament tal-ilma fuq in-natura tar-residwi preżenti fl-ilma tal-wiċċ u ta’ taħt l-art.”
                        
                     
            
               (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport tat-tiġdid.